











AR OL Y DIWEDDAR 


WILLIAM LEWIS WILLIAMS (Gwilym Craig y Tyle), 
Yr hwn a fu yn Aelod 2 Diacon ffyddlop yn Eglwys Soar, Rhymni, am flynyddau lawer. _ Testyn cystadleuol 





GAN 


Eisteidfod Soar, 1892. Beirniad, Ma. T. Richards (Epsilon).  Oadeirydd, Sl. G. Lewis, Ysw., Penarth. 





Y FEIRNIADAETH.—(HIRAETH-FAB) a ddefnyddia y termau ' Daear ddu,” “* Angeu du.” “Coch” yw'r ddaear yn y parthau gorllewinol o 


Gymru. Yn y broeydd a'r gwastadeddau--** meusydd gwynion i'r cynhauaf.” _ Ai Collier yw y bardd, yn barnu y ddaear yn ddu oddiwrth y 
glo? Dywed Dr. Watts “O! what howling land is this that yield us no supply.” _ Dogs do âowl, not the land. Cân yn fwy nefolaidd 
pan y dywed “* We are marching through Immanuel's land to finer world above.” Tegwch âg “ Hiraeth-Fab ” yw dywedyd fod spotiau duon 
mewn un ystyr ar y ddaear, ac i'r enwog GwiLYM aml deimlo dwysder eu duwch. Oynwysa cyfansoddiadau ““ Hiraeth-Fab,” “Gwilym,” ac 
“Un o Blant yr Ysgol,” syniadau swynol, glwysion, coethus, a barddonol, gwir deilwng o'r gwron GWILYM URaAIG Y TYLE. Darlunia un 
' GwrLyvM yn ei wendid corphorol. Llall a ddarlunia ddwysder ei deimladau a nerth ei egwyddorion. D»rlunia un ef yn gweddïo a wylo. 
Llall a'i darlunia yn barddoni a chanu. _ Darlunia un yr addfwyn weithiwr yn ei waith. Llall y bardd yu ymorphwys odliwrth ei waith. 


Darlunia un ef fel pechadur. _ Llall a'i gwel ef wedi ei olchi yn ngwaed yr Oen. 


ganddynt ddarlun byw o'r enwog GwraLYM. 


Darlunia un y golled o'i golli. Llall yr enill o'i gael. Ceir 





YN ei fedd mae Gw1iLYM anwyl! 
Ninau yn ein dagrau sydd; 
Cenad ddaeth i wlad y ddaear, 
Fod ei eisieu'n Ngwlad y Dydd; 
Wyla'r “ Ysgol” a'r “ Genhadaeth,” 
“ Oyrddau'r Wythnos,” hwythau sydd 
Yn eu galar—iddynt golli 
' Un o ddewrion dadau'r ffydd. 
Gwell oedd ganddo rhoi na derbyn, 
Rhoi o hyd tra bu ef byw ; 
Tanau llonaf telyn GwiLYM 
Ydoedd rhoi at achos Duw ; 
Dydd ei angladd, dagrau gloewon 
Dreiglent, fel rhyw dystion dwys 
Âm y golled fawr i Soar, 
Rhoi'r fath galon dan y gŵys. 


Gair ei Dduw oedd llyfr ei fywyd, 
Nid ffug-chwedlau gwag y llawr, 

Dyfnion bynciau byd tragwyddol, 
Oeddynt bethau'r enaid mawr ; 

Gwell oedd ganddo dŷ Duw'r lluoedd 
Na'r palasau gwycha'u rhyw, 

“ Fel y brefa'r hŷdd am ddyfroedd,” 
Brefai yntau am dŷ Dduw. 


Collwyd bardd, a cherddor trylwyr, 
Pan y collwyd ef o'n mysg; 

Collwyd yr hanesydd enwog, 
A'r seryddwr mawr ei ddysg ; 

Gadael wnaeth fyd y gorthrymder, 
Croesodd dônau'r afon gref, 

R'hyn fu'n golled fawr i'r ddaear, 
Elw mawr fu iddo ef. 

Nid yw'r fron yn gyfyng heddyw, 
Nid oes peswch arno ef, 

Clir yw'r llais, mor glir a'r angel ! 
Yn hardd gôr y drydedd nef; 

Ar ei fron dysgleiria heddyw 
Hardd fathodyn aur y nef, 

Ac mae'r geiriau : ““ Da, was ffyddlon,” 
Wedi'u cerfio arno ef. 


Duw a noddo yr amddifaid, 

A'r perth'nasau ar bob llaw ; 
Efelychwn ninau'r rhiniau, 

Nes cyd-gwrdd yr ochr draw ; 
Cwrdd heb ofni mwy ymadael, 

Cwrdd heb drallod, cwrdd heb boen, 
Cwrdd i ganu'r anthem nefol, 

O- dragwyddol fawl i'r-Oen: 


UN o BLANT YR YSGOL. 


BwrH yw'r cwynfan ? beth yw'r galar? 
Beth yw'r ocheneidio sydd ? 

Beth yw'r wylo? beth yw'r dacrau ? 
Welai yma ar bob grudd ? 

A oes yma glaf yn gorwedd ? 
A oes yma newydd trist ?” 

A oes rhywun wedi 'madael 
Oedd yn canlyn Iesu Grist? 


““ Oes,” medd holl ganlynwyr Iesu; 
“ Oes,” medd plant yr Ysgol wiw ; 

“Oes,” medd rhai o'r afradloniaid 
S'yn yr ardal yma'n byw ; 

“ Oes,” yw llais cyfarfod gweddi ; 
“' Oes,” medd y gyfeillach fwyn, 

“ Un arferai er yn ieuanc 
Yma dd'od i ddweyd ei gŵyn.” 

““ GWILYM CRAIG y TYLE” enwog, 
Heddyw sydd mewn oerllyd fedd, 

Wedi gorphen ar ei yrfa, 
Ei enaid sydd mewn tawel hedd ; 

Ni ddaw gofid, poen, nac angeu, 
Byth o fewn y wlad lle nae, 

Ond llawenydd a dedwyddwch 
Gyda'r bendigedig rhai. 

Ni rhaid achwyn am i angeu 

Ei gymeryd ef cyn pryd ; 


_- 





Oafodd bron ei gyflawn ddyddiau, 
Gorchwyl yn ei law o hyd ; 

Wedi'i gladdu yn y bedydd, 
Wedi'i gânu'n ngwaed yr Oen 

Wedi llwyr ddileu'i bechodau, 
Dianc wnaeth o fyd o boen. 


Os oedd eisieu cyfaill ffyddlon, 
WILLIAMS anwyl oedd efe; 

Medrai beunydd gydymdeimlo 
A'r rhai tlotaf yn mhob lle ; 

Maddeu bai, a chuddio trosedd, 
Fel gwna'i Dad sydd yn y nef; 

A gwneyd holl ofidiau'i gyfaill 
Megis ei ofidiau ef. 


Ffarwel bellach, rhaid ymadael, 
Er ei ddoniau yn ei ddydd ; 
Nid yn golled oedd, ond enill, 
Can's bu farw yn y ffydd ; 
Minau rhoddaf heibio ganu," 
Gan ei adael ef mewn hedd ; 
Gan obeithio cawn gyfarfod 
lo ar ein newydd wedd. 
GwILYM. 


O! Mon gyfnewidiol ydyw 
Troion dyrus doeth yr Iôr ; 

I olygon gwanaidd dynion 
Maent fel tônau llaith y môr ; 

Pan ddaw tôn o draw i'n golwg, 
Fe ddiflana cyn bo hir; 

Felly ninau, yr hîl ddynol, 
Nid oes i ni amser clir. 

Felly WILLIAM LEwIS WILLIAMS, 
Er mor uchel oedd mewn bri, 

Sydd yn huno heddyw'n dawel 
Yn mhriddellau'r ddaear ddu ; 

Hiraeth sydd bron llethu'm calon, 
Dagrau ar fy ngruddiau sydd, 

Pan ddaw cofion am hen droion 
I fy meddwl nos a dydd. 


Colli'r bardd a'r cerddor celfydd, 
Colli un oedd fawr mewn dysg; 
Colli athraw goleuedig, 
Oedd fel seren yn ein mysg ; 
Colli un oedd pawb yn garu 
A'i adwaenai yn mhob man ; 
Colli un fu'n gymhorth filwaith, 
Do, i godi'r tlawd i'r lan. 
Colli blaenor wnaeth yr eglwys, 
O !'r fath golled gafodd hi ; 
Dyna pa'm mae Soar heddyw 
Yn ei galar wisgoedd du ;. 
Enwi holl rinweddau Gwilym, 
Yma fydd, mi wn 'n rhy faith ; 
Tywallt dagrau, atal geiriau, 
Rhaid fel yntau' lawer gwaith. 


Ffarwel roddaf i'th weddillion, 
Er mor anhawdd, wrth dy fedd ; 
Bydd dy enw i mi'n anwyl, 
Nes ail gwrdd yn ngwlad yr hedd ; 
Â thra heda'r fwyn efengyl 
I bellderau daear Duw ; 
Bydd hoff enw “ Craig y Tyle”? 
Yno megis dechreu byw. 


Chwithau blant ac hoff berth'nasau 
Sydd mewn hiraeth ar ei ol, 
Mynwch olew yn eich llestri, 
Nid fel y morwynion ffol, 
Fel bydd i chwi gael mynediad 
Clir i'r wynfa hardd ei gwedd, 
Ac os felly, ni rhaid i chwi 
Ofni angeu du na'r bedd. 
HIRAETH FAB. 


1 Yr wyf yn cofio y brawd ugeiniau o weithiau gan deimladau 
yn methu siarad gair, ond tywallt dagrau yn hylif. 

* Yr wyf yn meddwl y parha ei enw tra parhao yr hen dôn 
fendigedig “Craig y Tyle.” 








